
ORDIN

Nr........................ din...............................

privind aprobarea Metodologiei pentru înființarea, organizarea și funcționarea subunităților din cadrul unităților fără personalitate juridică din Regia Națională a Pădurilor – Romsilva

Având în vedere Referatul de aprobare al Direcției Strategii, Politici de Mediu și Managementul Fondurilor Europene nr. DSPMMFE/123108/06.08.2026 privind aprobarea Metodologiei pentru înființarea, organizarea și funcționarea subunităților din cadrul unităților fără personalitate juridică din cadrul Regiei Naționale a Pădurilor – Romsilva,
Luând în considerare art.27 lit. h) din Hotărârea Guvernului României nr.123/2026 privind aprobarea măsurilor de organizare și funcționare, precum și de reorganizare ale Regiei Naționale a Pădurilor – Romsilva, cu modificările ulterioare,
În baza Hotărârii Consiliului de administrație al Regiei Naționale a Pădurilor – Romsilva nr. 21/05.08.2026 cu privire la avizarea Metodologiei pentru înființarea, organizarea și funcționarea subunităților din cadrul unităților fără personalitate juridică din cadrul Regiei Naționale a Pădurilor – Romsilva,
În temeiul art.32 alin.(2¹) din Legea nr.331/2024 privind Codul silvic, cu modificările și completările ulterioare, al art.57 alin.(1), (4) și (5) din Ordonanța de urgență a Guvernului nr.57/2019 privind Codul administrativ, cu modificările și completările ulterioare, precum și al art.13 alin.(4) din Hotărârea Guvernului nr. 43/2020 privind organizarea și funcționarea Ministerului Mediului, Apelor și Pădurilor, cu modificările și completările ulterioare, 
ministrul mediului, apelor și pădurilor emite prezentul
ORDIN:
Art.1. - Se aprobă Metodologia pentru înființarea, organizarea și funcționarea subunităților din cadrul unităților fără personalitate juridică din Regia Națională a Pădurilor – Romsilva,  prevăzută în anexa care face parte integrantă din prezentul ordin.
Art.2. - Prezentul ordin se publică în Monitorul Oficial al României, Partea I.



MINISTRUL MEDIULUI, APELOR ȘI PĂDURILOR

												Anexă
      		 la Ordinul ministrului mediului, apelor și pădurilor nr.........../2026

Metodologia pentru înființarea, organizarea și funcționarea subunităților din cadrul unităților fără personalitate juridică din Regia Națională a Pădurilor – Romsilva

CAPITOLUL I – DISPOZIȚII GENERALE 

Art.1. - Prezenta metodologie are ca obiect o mai bună eficientizarea activităților regiei, optimizarea schemei de personal, eliminarea inechităților dintre unitățile/subunitățile regiei care desfășoară aceleași activități și implementarea unui standard de personal în funcție de complexitatea și volumul activităților subunităților Regiei Naționale a Pădurilor-Romsilva. 
Art.2. - Prevederile acesteia vor alinia structurile organizatorice la cerințele și necesitățile actuale și în principiu nu presupune suplimentarea structurii de personal existente. Menținerea numerică a personalului, modificarea și/sau reașezarea, preluarea  angajaților în organigramele subunității va fi fundamentată, argumentată și susținută de către directorul direcției silvice în fața conducerii executive și a Consiliului de administrație.
Art. 3. - Temeiul legal constă în:
a) art. 15 alin. (1) din Hotărârea de Guvern nr. 123/2026 privind aprobarea măsurilor de organizare și funcționare, precum și de reorganizare ale Regiei Naționale a Pădurilor – Romsilva, cu modificările ulterioare;
b) Legea nr. 331/2024 – Codul Silvic cu modificările și completările ulterioare;
c) Ordonanţa de urgenţă a Guvernului nr. 109/2011 privind guvernanța corporativă a întreprinderilor publice, aprobată cu modificări şi completări prin Legea nr. 111/2016, cu modificările şi completările ulterioare;
d) Legea vânătorii și a protecției fondului cinegetic nr. 407/2006, cu modificările și completările ulterioare.
e) Ordonanța Guvernului nr. 81/2004 privind înființarea, organizarea și funcționarea crescătoriilor de vânat și a complexurilor de vânătoare, aprobată cu modificări prin Legea nr.486/2004, cu modificările și completările ulterioare;
f) Ordinul ministrului apelor şi pădurilor nr. 1112/2018 pentru aprobarea conţinutului registrului naţional al administratorilor de păduri şi al ocoalelor silvice, a modelului documentelor de constituire, organizare şi funcţionare, a procedurii de constituire şi autorizare pentru toate ocoalele silvice şi a atribuţiilor acestora, cu modificările ulterioare;
g) reglementările în vigoare privind paza fondului forestier și a bunurilor;
h) Contractul Colectiv de Muncă la nivelul Regiei Naționale a Pădurilor – Romsilva, în vigoare.
Art.4. - Prezenta metodologie are ca obiect:
a) stabilirea  pe baze realiste a criteriilor și a factorilor de influență, în funcție de care, pe baza unui sistem de punctaj, volumului de activitate sau constrângerilor legislative se evaluează, în mod unitar, complexitatea activității subunităților Regiei Naționale a Pădurilor – Romsilva; 
b) gradarea pe baza criteriilor de evaluare și a factorilor de influență a subunităților Regiei Naționale a Pădurilor – Romsilva;
c) stabilirea condițiilor necesare pentru înființarea, organizarea și funcționarea subunităților Regiei Naționale a Pădurilor – Romsilva și ale unor structuri ale acestora (canton silvic, district silvic, secție, centru de valorificare a produselor specifice fondului forestier, formație de lucru, atelier etc.).
d) dimensionarea numărului maxim de personal pentru subunitățile Regiei Naționale a Pădurilor – Romsilva. 

CAPITOLUL II – CATEGORII ȘI SUBCATEGORII DE PERSONAL. FUNCȚII ȘI MESERII

Art. 5. - Personalul din structurile Regiei Naționale a Pădurilor – Romsilva aparține următoarelor categorii:
a) personal tehnic silvic, economic și de altă specialitate, din aparatul central al subunităților acestora (TESA);
b) muncitori.
Art. 6. - Personal tehnic silvic, economic și de altă specialitate, din aparatul central al subunităților acestora (TESA) poate fi:
a) personal de conducere;
b) personal silvic de execuție;
c) personal economic și de alte specialități,  de execuție.
Art. 7. – Muncitorii sunt din următoarele categorii:
a) muncitori indirect productivi;
b) muncitori direct productivi.
Art. 8. - Nomenclatorul funcțiilor și meseriilor corespunzătoare subcategoriilor de personal de la art.5-7 este cel prevăzut în contractul colectiv de muncă la nivelul Regiei Naționale a Pădurilor – Romsilva în vigoare.

CAPITOLUL III – SUBUNITĂȚI DIN CADRUL UNITĂȚILOR FĂRĂ PERSONALITATE JURIDICĂ DIN ROMSILVA. GRADAREA OCOALELOR SILVICE. CONDIȚIILE MINIME PENTRU ÎNFIINȚAREA, ORGANIZAREA ȘI FUNCȚIONAREA OCOALELOR SILVICE ȘI A STRUCTURILOR ACESTORA. DIMENSIONAREA NUMĂRULUI DE PERSONAL

Secțiunea 1 - Criterii tehnice și economico-financiare, de evaluare a activității

Art. 9. - Având în vedere specificul și particularitățile activității unităților Regiei Naționale a Pădurilor – Romsilva, criteriile de evaluare, punctajele și coeficienții de ponderare a acestora, în vederea gradării, se stabilesc, după cum urmează:
a) Criteriul C1: suprafața fondului forestier administrată, precum și suprafața de păduri, pentru care se prestează servicii silvice (inclusiv cele preluate la Art. 31 din Codul silvic);
b) Criteriul C2: cifra de afaceri;
c) Criteriul C3: Profitul brut.
Art. 10. – (1) Pentru criteriul prevăzut la art. 9 lit.a), pe zone geografice și de relief stabilite conform prevederilor amenajamentelor silvice în vigoare se acordă următorul punctaj:
a) pentru suprafața din zona de câmpie: 1,25 puncte/ha; 
b) pentru suprafața din zona de deal: 1,00 puncte/ha; 
c) pentru suprafața din zona de munte: 0,75 puncte/ha;
d)  pentru suprafața perimetrelor de ameliorare a terenurilor degradate: 1,25 puncte/ha, până la realizarea stării de masiv;
e)  pentru suprafața perdelelor forestiere de protecție: 1,70 puncte/ha.
(2) Valoarea criteriului prevăzut la art. 9 lit.a), criteriul C1, se obține prin ponderarea cu 0,4 a punctajului calculat pentru suprafața fondului forestier administrat, precum și pentru cea pentru care se prestează servicii silvice.
Art. 11. – (1) Pentru criteriul prevăzut la art. 9 lit.b), se acordă câte 1 punct pentru fiecare 1000 lei cifră de afaceri, calculată ca valoare medie a ultimelor două exerciții financiare ȋncheiate, conform formulei:
C2=C21+C22, unde C21 reprezintă cifra de afaceri aferentă producției silvice; C22 -  valoarea aferentă cifrei de afaceri a  contractelor de administrare (cont.4622)
(2) Pentru criteriul prevăzut la art. 9 lit.b), pentru structurile nou ȋnființate se acordă 1 punct pentru fiecare 1000 lei cifra de afaceri prevăzută ȋn programul anual. 
(3) Valoarea criteriului C2 se obține prin ponderarea cu 0,30 a punctajului calculat pentru cifra de afaceri. 
Art. 12. – (1) Pentru criteriul prevăzut la art. 9 lit.c), se acordă câte 1 punct pentru fiecare 1000 lei profit brut, calculat ca medie între profitul realizat al ultimelor doua exerciții financiare încheiate.  
(2) Pentru structurile nou înființate se acordă 1 punct pentru fiecare 1000 lei profit brut prevăzut ȋn programul anual. 
(3) Valoarea criteriului C3 se obține prin ponderarea cu 0,30 a punctajului calculat pentru profitul brut, conform alin. (1) și (2).

Secțiunea a 2-a: Factori  de influență a complexității activității

Art. 13. - În scopul unei gradări cât mai obiective se va lua în calcul influența pe care o au principalii factori de exprimare a complexității organizării și desfășurării activității ocolului silvic. 
Art. 14. - Factorii de influență se exprimă prin coeficienți de corecție Ki după cum urmează:
a) Coeficientul de corecție K1- suprafața de împădurit;
b) Coeficientul de corecție K2 - efort propriu.
Art. 15. – (1) Coeficientul de corecție K1- suprafața de împădurit se stabilește în funcție de suprafața de împădurit (S) prevăzută în programul anual și de suprafețele cu regenerări artificiale cu reușită provizorie, conform datelor ultimului control anual al regenerărilor și se aplică criteriului C1, având valorile din tabelele de mai jos, după cum urmează:
a) împăduriri în fond forestier, în terenuri cu condiții normale:
	S
-ha-
	≤ 50
	51-150
	151-250
	251-
350
	351-450
	451-550
	551-650
	651-750
	751-850
	> 850

	K1a
	0,01
	0,02
	0,03
	0,04
	0,05
	0,06
	0,07
	0,08
	0,09
	0,10



 b) împăduriri în fond forestier și în afara fondului forestier, în suprafețe din categoriile „terenuri degradate” și „perdele forestiere de protecție”:
	S
-ha-
	≤ 10
	11-20
	21-30
	31-40
	41-50
	51-60
	61-70
	71-80
	81-90
	> 90

	K1b
	0,01
	0,02
	0,03
	0,04
	0,05
	0,06
	0,07
	0,08
	0,09
	0,10



c) suprafețele cu regenerări artificiale cu reușită provizorie, conform datelor ultimului control anual al regenerărilor: 
	
-ha-
	≤ 500
	501-1000
	1001- 1500
	1501- 2000
	2001 - 2500
	2501 - 3000
	3001- 3500
	3501- 4000
	4001- 4500
	> 4500

	K1c
	0,01
	0,02
	0,03
	0,04
	0,05
	0,06
	0,07
	0,08
	0,09
	0,10



(2) Valoarea totală a coeficientului de corecție K1 se determină, după formula:
K1 = K1a + K1b + K1c 
Art. 16. – (1) Coeficientul de corecție K2 - efort propriu exprimă ponderea în cifra de afaceri, prevăzută în programul anual, a valorii efortului propriu – EP, calculată după formula:  
EP = CA-(VLP)
       CA
în care:
EP reprezintă efortul propriu
CA – cifra de afaceri realizată în anul precedent (mii lei)
VLP – valoarea lemnului pe picior (la preț de APV) care a fost valorificat în ultimul an, indiferent de modalitatea de valorificare (masa lemnoasă pe picior sau lemn fasonat).

(2) Coeficientul K2 are următoarele valori:
	EP
	≤ 0,1
	0,11 – 0,20
	0,21 – 0,30
	> 0,30

	Coeficientul K2
	0,10
	0,20
	0,30
	0,40


Se aplică Criteriului C2.

Secțiunea a 3-a: Determinarea gradului  de organizare al ocolului silvic
Art. 17. - Gradul ocolului silvic se determină în baza cuantificării criteriilor de evaluare a activității (C1, C2 ,C3) și în baza valorilor coeficienților de corecție (K1, K2).
Art. 18. - Pentru fiecare ocol silvic se calculează valoarea punctajului total ponderat (VPT), după formula:
(VPT) = C1 × (1+K1) + C2 × (1+K2) + C3
Art. 19. - Gradul de organizare al ocolului silvic se determină în baza valorii punctajului total ponderat (VPT)  după cum urmează:
	Subunitatea
	Determinarea gradului în funcție de valoarea
punctajului total ponderat( VPT)

	
	Gradul I
	Gradul II
	Gradul III

	Ocol silvic
	>11.000
	6501 – 11.000
	<6500



Secțiunea a 4-a: Condiții minime pentru înființarea, organizarea și funcționarea ocoalelor silvice și ale structurilor acestora
Art. 20. – (1) Ocolul silvic este subunitatea de bază care funcționează în structura organizatorică a direcției silvice, dimensionarea acestuia făcându-se pe principiile gestionării durabile a fondului forestier, eficientizării activității ocolului silvic, având în vedere gradul de dispersie a suprafețelor administrate, complexitatea și importanța activităților desfășurate, ponderea suprafețelor fondului forestier proprietate publică a statului și a celui aparținând altor deținători, precum și forma de relief. 
(2) Limitele pentru cele trei forme de relief sunt:
	a)
	câmpie
	: < 300  m altitudine;

	b)
	deal
	: 301 - 800 m altitudine;

	c)
	munte
	: > 800 m altitudine.


(3) Încadrarea pe forme de relief se va face potrivit datelor înscrise în amenajamentele silvice. 
(4) Pentru fondul forestier proprietate publică a statului datele se vor prelua din secțiunea „Arondare cantoane” de pe platforma INTRANET.
(5) Având în vedere aceste principii,  precum și prevederile Legii nr. 331/2024 – Codul Silvic, suprafața minimă a fondului forestier aflată în administrare/servicii silvice pentru constituirea unui ocol silvic, în funcție de zona geografică, este:
a) în zona de câmpie - 3000 ha; 
b) în zona de deal - 5000 ha; 
c) în zona de munte -7000 ha. 
Art. 21. – (1) Districtul silvic reprezintă o subdiviziune în structura ocolului silvic fiind  constituit dintr-un anumit număr de cantoane silvice.
(2) Districtul silvic poate fi condus de către: un inginer silvic/subinginer silvic/inginer silvic colegiu sau de către un tehnician silvic, funcție de personalul existent și de structura organizatorică a direcției silvice respectiv a ocolului silvic.
(3) Numărul mediu de cantoane silvice admis pentru constituirea unui district silvic nu poate fi mai mic de cinci, calculat ca medie la nivelul direcției silvice regionale.
Art. 22. – (1) Cantonul silvic reprezintă unitatea de bază pentru gospodărirea și paza unei suprafețe de fond forestier, a cărui suprafață este stabilită în funcție de forma de relief, de dispersia trupurilor de pădure, de suprafața perimetrelor de ameliorare, de lungimea perdelelor forestiere de protecție și de condițiile concrete de pază a pădurii în suprafața respectivă.
(2) Suprafața medie a cantonului silvic se stabilește astfel: 
a) în zona de câmpie: 400 ha fond forestier, suprafață medie/canton/ocol silvic; 
b) în zona de deal: 800 ha fond forestier, suprafață medie/canton/ocol silvic;
c) în zona de munte: 1300 ha fond forestier, suprafață medie/canton/ocol silvic.
(3) Suprafața luată în calcul la constituirea numărului de cantoane este cea înscrisă în ultima raportare statistică SILV 1, diminuată cu 30% din suprafața fondului forestier inclus în zonele de protecție strictă și integrală ale parcurilor naționale și naturale (arboretelor încadrate în tipul funcțional I, conform amenajamentului silvic).
(4) Pentru constituirea cantonului silvic se ia în calcul, pe lângă suprafața fondului forestier proprietate publică a statului, suprafața luată în administrare și cea pentru care se prestează servicii silvice, pe bază de contract sau preluata pe baza de act de constatare conform art.31 din Codul Silvic. 
(5) De asemenea, se ia în calcul, lungimea perdelelor forestiere de protecție, în următorul echivalent: 1 km perdele forestiere = 10 ha fond forestier.
(6) Suprafața medie a cantonului/ocolului silvic se poate diminua, în funcție de gradul de dispersie a fondului forestier, dacă cel puțin 30% din numărul de cantoane ale ocolului silvic îndeplinesc,  cel puțin, una din condițiile de mai jos:
	Procent de diminuare a
	Condiția de îndeplinit

	suprafeței  medii/canton/ocol silvic
	Număr trupuri de pădure
	Raza cercului în care se încadrează suprafața cantonului

	10 %
	4-8
	10- 20 km

	15 %
	9-12
	20,01-30 km

	20 %
	Peste 12
	peste 30 km


(7) Pentru cantoanele silvice care se constituie pe durată determinată, pentru administrarea unor păduri aparținând altor deținători, suprafața acestora va fi cea stabilită prin contractele de administrare (se va avea în vedere ca, funcție de tariful de administrare pe hectar si de suprafața exprimată în  hectare ce constituie cantonul silvic, valoarea încasată la nivelul unui an să acopere în întregime cheltuielile efectuate).
Art. 23. - Ocolul silvic va avea minim două districte silvice.

Secțiunea a 5-a: Dimensionarea numărului de personal pentru ocoalele silvice

Art. 24. - Dimensionarea numărului de personal pentru ocoalele silvice se face după cum urmează:

	Nr. crt.
	Structura organizatorică  și
categoria / subcategoria   de personal
	Număr maxim de posturi
pe grade de organizare
	Observații,
precizări,
explicații

	
	
	I
	II
	III
	

	
	OCOL SILVIC
	I
	II
	III
	

	1.
	Aparat central*, total
 din care:
	
11
	
10
	
8
	

	1.1.
	TESA, total din care:
	10
	9
	7
	

	1.1.1.
	Șef ocol 
	1
	1
	1
	Post conducere

	1.1.2.
	Contabil șef
	1
	1
	1
	Post conducere

	1.1.3.
	Personal silvic, economic și de altă specialitate 
	8
	7
	5
	

	1.2.
	Muncitori indirect productivi
	1
	1
	1
	



*Posturile personalului încadrat cu contract individual de muncă care ocupă/vor ocupa postul de șef de ocol cu contract de mandat, se mențin în organigramele unităților/subunităților Romsilva pe perioada mandatului și pot fi ocupate pe perioadă determinată până la revenirea pe post  la încetarea contractului de mandat.
Art. 25. - La ocoalele silvice la care s-au realizat pe ultimii 3 ani toți indicatorii, se poate suplimenta numărul total de posturi.
Art. 26. - La ocoalele silvice care au peste 1000 contracte de administrare/prestări servicii pază se poate suplimenta numărul total de posturi cu un post.
Art. 27. - În cadrul ocoalelor silvice se pot înființa posturi suplimentare de maistru silvic pentru gestionarea lemnului fasonat, cu condiția ca volumul minim gestionat de ocol să fie mai mare de  8000 m3/an/maistru.
CAPITOLUL IV –  GRADAREA SECȚIILOR, ATELIERELOR ȘI FORMAȚIILOR DE LUCRU

[bookmark: _Hlk62198231]Secțiunea 1 - Secție pepinieră silvică

Art. 28. - Criteriile de evaluare care stau la baza gradării pepinierelor silvice sunt:
a) numărul de puieți forestieri apți de plantat produși și livrați în cadrul R.N.P.- Romsilva (Pl) exprimat în mii bucăți;
b) valoarea puieților forestieri și ornamentali valorificați către terți, precum și valoarea altor produse livrate (către terți sau în cadrul R.N.P. - Romsilva) (Vp) exprimată în mii lei.
Art. 29. - Gradul pepinierei silvice se determină în baza cuantificării punctajelor obținute  conform criteriilor de evaluare Pl și Vp, calculate ca medie a rezultatelor obținute în ultimii doi ani, după cum urmează:
a) pentru criteriul Pl se acordă 1 punct pentru fiecare 50 mii bucăți;
b) pentru criteriu Vp se acordă 1 punct pentru fiecare 50 mii lei.
Art. 30. - Pentru fiecare pepinieră silvică se calculează valoarea punctajului total al pepinierei  (VPTP), după formula: 
VPTP = Pl + Vp
Art. 31. - Nivelul de organizare a pepinierelor silvice în funcție de valoarea punctajului total obținut este:
	Nivelul de organizare
	VPTP

	Secție pepinieră silvică distinctă
	≥ 8

	Atelier în cadrul secției pepiniere distincte sau a unei secții mixte
	6,1-8

	Formație de lucru în cadrul secției pepiniere distincte sau a unei secții mixte
	4 - 6



Art. 31. - Numărul maxim de posturi aferente structurii organizatorice și categoriei / subcategoriei de personal este:
	Nr. crt.
	Structura organizatorică
și categoria / subcategoria de personal
	Număr maxim
de posturi

	
	
	SECȚIE
	ATELIER
	FORMAȚIE

	1.
	Aparat central, total din care:
	4
	3
	1

	1.1.
	TESA, total din care:
	3
	2
	1

	1.1.1.
	Șef sectie/Post conducere
	1**
	
	x

	1.1.2
	Sef atelier / formație
	x
	1*
	1*

	1.1.3.
	Economist 
	1
	x
	x

	1.1.4.
	Alt personal TESA
	1
	1
	x

	2.
	Muncitori indirect productivi
	1
	x
	x


* fără indemnizație de conducere
** cu indemnizație de conducere
Secțiunea a 2-a: Crescătorii de vânat
Art. 32. – (1) Crescătorii de fazani/potârnichi sau altele asemenea se organizează ca ateliere sau ca formații de lucru în structura secțiilor mixte sau secție cu rang de subunitate, astfel: 
a) producție anuală de: peste 16.000 exemplare: secție;
b) producție anuală de: 10000 -  16000 exemplare: atelier de lucru.
c) producție anuală de: <10000 exemplare: formație de lucru.
(2) Numărul maxim de posturi aferente structurii organizatorice și categoriei / subcategoriei de personal este:
	Nr. crt.
	Structura organizatorică și
categoria / subcategoria de personal
	Număr maxim
de posturi 

	
	
	SECȚIE
	ATELIER
	FORMAȚIE

	1.
	Aparat central, total din care:
	5
	3
	2

	1.1.
	TESA, total din care:
	3
	2
	1

	1.1.1.
	Șef sectie/Post conducere
	1**
	x
	x

	1.1.2.
	Sef atelier / formație
	x
	1*
	1*

	1.1.3.
	Economist 
	1
	x
	x

	1.1.4.
	Alt personal TESA
	1
	1
	x

	2.
	Muncitori indirect productivi
	2
	1
	1


* fără indemnizație de conducere
** cu indemnizație de conducere
Art. 33. – (1) Cu privire la crescătoriile de vânat organizate în regim de complex de vânătoare, prezenta metodologie se referă la complexurile de vânătoare înființate pentru vânatul mare (mistreț, cervidae, căprior, muflon etc.).  
(2) Subunitățile prevăzute la alin.(1) se organizează ca secții, ateliere și formații, pe baza valorii totale (VPT)  a criteriilor:
a) efectiv total (Et);
b) recoltă realizată în anul anterior  (Rr);
c) cifra de afaceri realizată în anul anterior  (Ca).
(3) Pentru criteriile prevăzute la alin.(2) se acordă puncte, conform tabelului de mai jos:

	Specia de vânat
	Valoarea criteriului Et
pentru min. 50 exemplare
	Valoarea criteriului Rr pentru
10 exemplare
	Valoarea
criteriului Ca
pentru 1000 lei

	Mistreț 
	3
	2
	1

	Cerb comun/lopătar 
	5
	4
	1

	Căprior 
	4
	3
	1

	Muflon 
	2
	2
	1


	Se utilizează formula:
( VPT) =  Et  +  Rr  +  Ca
(4) Crescătoria de vânat organizată în regim de complex de vânătoare se înființează și funcționează, ca atelier sau formație de lucru, în structura secțiilor mixte sau secție cu rang de subunitate, dacă valoarea totală (Vt), pe specii sau cumulat, este de:
a) secție: ( VPT)  = peste 200;
b) atelier: ( VPT)  = 100-200;
c) formație de lucru: ( VPT) ≤100 
 (5) Numărul maxim de posturi aferente structurii organizatorice și categoriei / subcategoriei de personal este:
	Nr. crt.
	Structura organizatorică
și categoria / subcategoria de personal
	Număr maxim
de posturi 

	
	
	SECȚIE
	ATELIER
	FORMAȚIE

	1.
	Aparat central, total din care:
	       6
	3
	2

	1.1.
	TESA, total din care:
	3
	2
	1

	1.1.1.
	Șef sectie/Post conducere
	1**
	x
	x

	1.1.2.
	Sef atelier / formație
	x
	1*
	1*

	1.1.3.
	Economist 
	1
	x
	x

	1.1.4.
	Alt personal TESA
	1
	1
	x

	2.
	Muncitori indirect productivi
	3
	1
	1


* fără indemnizație de conducere
** cu indemnizație de conducere

Secțiunea a 3-a: Păstrăvării
Art. 34. - Păstrăvăriile se înființează, se organizează și funcționează în funcție de producția de păstrăv realizată în anul precedent, exprimată în tone, după cum urmează:
a) peste 60 tone      –  secție;
b) 20 - 60 tone   –  atelier ;	
c) sub 20 tone         –  formație de lucru.
Art. 35. - Numărul maxim de posturi aferente structurii organizatorice și categoriei / subcategoriei de personal este:
	Nr. crt.
	Structura organizatorică
și categoria / subcategoria de personal
	Număr maxim
de posturi 

	
	
	SECȚIE
	ATELIER
	FORMAȚIE

	1.
	Aparat central, total din care:
	 6 
	 3
	 2

	1.1.
	TESA, total din care:
	3
	1
	1

	1.1.1.
	Șef subunitate/Post conducere
	1**
	x
	x

	1.1.2
	Sef atelier/formatie 
	x
	1*
	1*

	1.1.3.
	Economist 
	1
	x
	x

	1.1.4.
	Alt personal TESA
	1
	x
	x

	2.
	Muncitori indirect productivi
	 3
	  2
	 1


* fără indemnizație de conducere
** cu indemnizație de conducere
Secțiunea a 4-a: Subunități pentru întreținerea și repararea  drumurilor și a căilor ferate forestiere

Art. 36. - Subunitățile pentru întreținerea și repararea  drumurilor și a căilor ferate forestiere Se organizează, în funcție de lungimea rețelei administrate, după cum urmează:.
a)  secție, dacă rețeaua este  > 1000 km
b) atelier pentru rețea de drumuri de  601 –  1000 km:  ;
c) formație de lucru pentru rețea de drumuri mai mică de  200 -600 km.
Art. 37. - Numărul maxim de posturi aferente structurii organizatorice și categoriei / subcategoriei de personal este:
	Nr. crt.
	Structura organizatorică
și categoria / subcategoria   de personal
	Număr maxim
de posturi 

	
	
	SECȚIE
	ATELIER
	FORMAȚIE

	1.
	Aparat central, total din care:
	 9
	4
	2

	1.1.
	TESA, total din care:
	8
	3
	1

	1.1.1.
	Șef subunitate/Post conducere
	1**
	x
	x

	1.1.2
	Șef atelier/formație 
	X
	1*
	1*

	1.1.3.
	Economist 
	1
	1*
	x

	1.1.4.
	Alt personal TESA
	6
	1
	x

	2.
	Muncitori indirect productivi
	1
	1
	1


* fără indemnizație de conducere
** cu indemnizație de conducere

CAPITOLUL V - GRADAREA, CONDIȚIILE MINIME PENTRU ÎNFIINȚAREA, ORGANIZAREA , FUNCȚIONAREA ȘI DIMENSIONAREA NUMĂRULUI DE PERSONAL PENTRU SECȚIILE DE EXPLOATARE
	
Art. 38. - Secțiile, atelierele și formațiile de exploatare se organizează în funcție de volumul de lemn exploatat, după cum urmează:
a) secție de exploatare – peste 50000 metri cubi anual;
b) atelier de exploatare – până la 25000 metri cubi anual;
c) formație de exploatare – până la 5000 metri cubi anual.
Art. 39. - Numărul maxim de posturi aferente structurii organizatorice și categoriei / subcategoriei de personal este:
	Nr. crt.
	Structura organizatorică
și categoria / subcategoria   de personal
	Număr maxim
de posturi 

	
	
	SECȚIE
	ATELIER
	FORMAȚIE

	1.
	Aparat central, total din care:
	      7
	3
	1

	1.1.
	TESA, total din care:
	5
	2
	1

	1.1.1.
	Șef subunitate/Post conducere
	1**
	x
	x

	1.1.2
	Șef atelier/formație 
	x
	1*
	1*

	1.1.3.
	Economist 
	1
	 x
	x

	1.1.4.
	Alt personal TESA
	3
	1
	x

	2.
	Muncitori indirect productivi
	2 
	1 
	x


* fără indemnizație de conducere
** cu indemnizație de conducere
CAPITOLUL VI - GRADAREA, CONDIȚIILE MINIME PENTRU ÎNFIINȚAREA, ORGANIZAREA , FUNCȚIONAREA ȘI DIMENSIONAREA NUMĂRULUI DE PERSONAL PENTRU  SECȚIILE DE PRELUCRARE A LEMNULUI
Art. 40. - Secțiile, atelierele și formațiile de prelucrare a lemnului se organizează în funcție de volumul de lemn prelucrat, după cum urmează:
a) Secție de prelucrare – peste 15000 metri cubi;
b) Atelier de prelucrare– până la 10000 metri cubi;
c) Formație de prelucrare – până la 5000 metri cubi.
Art. 41. - Numărul maxim de posturi aferente structurii organizatorice și categoriei / subcategoriei de personal este:

	Nr. crt.
	Structura organizatorică
și categoria / subcategoria   de personal
	Număr maxim
de posturi 

	
	
	SECȚIE
	ATELIER
	FORMAȚIE

	1.
	Aparat central, total din care:
	11
	4
	1

	1.1.
	TESA, total din care:
	5
	 2
	1

	1.1.1.
	Șef subunitate/Post conducere
	1**
	x
	x

	1.1.2
	Șef atelier/formație 
	x
	1*
	1*

	1.1.3.
	Economist 
	1
	x
	x

	1.1.4.
	Alt personal TESA
	3
	1
	X

	2.
	Muncitori indirect productivi (ascuțitor, electromecanic, centrală termică etc)
	6

	2
	2



Art. 42. - În cazul secțiilor de debitare și prelucrare a lemnului numărul de personal este normat pentru un program de funcționare de 8 ore/zi și maxim 40 de ore/săptămână.
CAPITOLUL VII - GRADAREA ȘI CONDIȚIILE MINIME PENTRU ÎNFIINȚAREA, ORGANIZAREA, FUNCȚIONAREA ȘI DIMENSIONAREA NUMĂRULUI DE PERSONAL PENTRU CENTRELE, ATELIERELE ȘI FORMAȚIILE DE LUCRU - DEPOZITE DE MATERIAL LEMNOS, MAGAZINE PROPRII DE PREZENTARE ȘI DESFACERE A PRODUSELOR SPECIFICE FONDULUI FORESTIER

Secțiunea 1: Recoltarea, prelucrarea și valorificarea fructelor de pădure, a ciupercilor comestibile din flora spontană, a plantelor medicinale și a cărnii de vânat
Art. 43. - Centrele de valorificare a produselor nelemnoase specifice fondului forestier național se înființează, se organizează și funcționează în funcție de cantitatea de produse valorificate, exprimată în tone, după cum urmează:
a) peste 50 tone –  centru de valorificarea fructelor de pădure, a ciupercilor comestibile din flora spontană, a plantelor medicinale și a cărnii de vânat;
b) 12 - 50 tone   –  atelier de valorificarea fructelor de pădure, a ciupercilor comestibile din flora spontană, a plantelor medicinale și a cărnii de vânat;	
c) sub 12 tone         –  formație de lucru pentru valorificarea fructelor de pădure, a ciupercilor comestibile din flora spontană, a plantelor medicinale și a cărnii de vânat.
Art. 44. - Numărul maxim de posturi aferente structurii organizatorice și categoriei / subcategoriei de personal este:
		Nr. crt.
	Structura organizatorică
și categoria / subcategoria de personal
	Număr maxim
de posturi

	
	
	CENTRU/
SECȚIE
	ATELIER
	FORMAȚIE

	1.
	Aparat central, total din care:
	4
	2
	1

	1.1.
	TESA, total din care:
	3
	2 
	1

	1.1.1.
	Șef subunitate/Post conducere
	1**
	X
	x

	1.1.2
	Sef atelier/formatie 
	X
	1*
	1*

	1.1.3.
	Economist 
	1
	X
	x

	1.1.4.
	Alt personal TESA
	1
	1
	x

	2.
	Muncitori indirect productivi
	1
	x
	x


* fără indemnizație de conducere
** cu indemnizație de conducere
Secțiunea a 2-a: Magazine proprii de prezentare și desfacere a produselor specifice fondului forestier
Art. 45. - Magazinele proprii de prezentare și desfacere a produselor specifice fondului forestier se înființează, se organizează și funcționează în cadrul direcțiilor silvice regionale (magazinul virtual) sau a secțiilor mixte (magazinul fizic) în funcție de cantitatea și de natura produselor valorificate, după cum urmează:
	Nr. crt.
	Structura organizatorică
și categoria / subcategoria de personal
	Număr maxim
de posturi

	
	
	Magazin fizic
	Magazin virtual

	1.
	TESA, total din care:
	1
	1

	1.1.
	Gestionar/lucrător comercial
	1
	x

	1.2.
	Administrator platformă informatică
	x
	1


		Art. 46 - În situația magazinului fizic numărul de personal este normat pentru un program de funcționare de 8 ore/zi și maxim 40 de ore/săptămână.
Secțiunea a 3-a: Depozite de material lemnos
Art. 47 - 	În cadrul ocoalelor silvice se înființează, se organizează și funcționează în funcție de volumul de lemn fasonat valorificat, exprimat în metri cubi, depozite pentru sortarea și valorificare, după cum urmează:
a) peste 10 mii metri cubi      –  atelier;
b) până  la 10 mii metri cubi   –  formație;
Art. 48. - Numărul maxim de posturi aferente structurii organizatorice și categoriei / subcategoriei de personal este:

	Nr. crt.
	Structura organizatorică
și categoria / subcategoria de personal
	Număr maxim
de posturi 

	
	
	ATELIER
	FORMAȚIE

	1.
	Aparat central, total din care:
	2
	1

	1.1.
	TESA, total din care:
	2
	1

	1.1.1.
	Șef subunitate/Post conducere
	X
	x

	1.1.2
	Sef atelier/formatie 
	1*
	1*

	1.1.3.
	Contabil sef/economist 
	X
	x

	1.1.4.
	Alt personal TESA
	1
	x


	
CAPITOLUL VIII - DIMENSIONAREA  NUMĂRULUI  DE  PERSONAL PENTRU CABANELE DE VÂNĂTOARE/SILVOTURISM (DOAR CABANELE ÎNSCRISE ÎN CIRCUITUL TURISTIC AL RNP-ROMSILVA)
Art. 49. - În cazul cabanelor de vânătoare/silvoturism înscrise în circuitul turistic al RNP-Romsilva deservirea se realizează de către un cabanier  - muncitor indirect productiv/cabana, în condiții de eficiență economică.
Art. 50. – Eficiența economică este definită la art.32 alin.(32) din Legea nr.331/2024, cu modificările și completările ulterioare.
CAPITOLUL IX - GESTIONAREA FONDURILOR CINEGETICE
Art. 51. - Atribuțiile privind gestionarea fondurilor cinegetice, pot fi repartizate prin fișa postului, personalului silvic de teren – pădurar/șef district, de pe raza fondului cinegetic. 
Art. 52. - Repartizarea  atribuțiilor privind gestionarea fondurilor cinegetice se va face numai în condițiile respectării tuturor prevederilor legale, cu respectarea contractelor de gestionare a faunei cinegetice, precum și a celorlalte obligații legale, pe care RNP – Romsilva, în calitate de gestionar licențiat al faunei și le-a asumat în relația cu autoritatea națională din acest domeniu. 

CAPITOLUL X - GRADAREA ȘI CONDIȚIILE MINIME PENTRU ÎNFIINȚAREA, ORGANIZAREA, FUNCȚIONAREA ȘI DIMENSIONAREA NUMĂRULUI DE PERSONAL PENTRU SECȚIILE MIXTE

Secțiunea 1: Condiții generale

Art. 53. - Secțiile mixte se pot înființa ca subunități în situația în care desfășoară cel puțin două activități diferite care pot fi asociate după cum urmează:
a) exploatarea lemnului și întreținerea și repararea drumurilor forestiere și a căilor ferate forestiere;
b) producerea puieților forestieri sau ornamentali și valorificare a produselor nelemnoase specifice FFN, creștere și valorificare a vânatului, salmonicultură și piscicultură.
Art. 54. - Înființarea unei secții mixte este condiționată de necesitatea existenței cel puțin a câte o formație de lucru pentru cel puțin două activități diferite.

Secțiunea a 2-a: Dimensionarea numărului de personal pentru secțiile mixte
Art. 55. - Dimensionarea personalului pentru secțiile mixte înființate pentru desfășurarea activităților de exploatare și pentru întreținerea și repararea drumurilor și a căilor ferate forestiere se va face cu încadrarea în limitele de personal stabilite pentru oricare din activitățile principale care se organizează în secția mixtă.
Art. 56. - În cazul secțiilor mixte care sunt înființate pentru desfășurarea celorlalte activități dimensionarea personalului se va face cu încadrarea în limitele prevăzute în tabelul de mai jos.

	Nr. crt.
	Structura organizatorică
și categoria / subcategoria   de personal
	Număr maxim de posturi


	
	
	SECȚIE MIXTA

	1.
	Aparat central, total din care:
	7

	1.1.
	TESA, total din care:
	5

	1.1.1.
	Șef subunitate/Post conducere
	1*

	1.1.2.
	Economist 
	1

	1.1.3.
	Alt personal TESA
	3

	2.
	Muncitori indirect productivi
	2 


* cu indemnizație de conducere

CAPITOLUL XI - PREVEDERI PENTRU ACTIVITĂȚI SPECIALE

Art. 57. – (1) Pentru activitatea de transport naval desfășurată de către  direcțiile silvice cu ambarcațiunile proprii, se va încadra personalul prevăzut de reglementările în vigoare (Ordinul ministrului transporturilor şi infrastructurii nr. 434/2009 pentru aprobarea Normelor privind stabilirea echipajului minim de siguranţă la navele de navigaţie interioară care arborează pavilion român)  și având în vedere volumul de activitate. Pentru ambarcațiunile existente în prezent în dotare, se poate încadra următorul personal:
a) pentru o șalupă:
(i) conducător șalupă (muncitor indirect productiv);
(ii) mecanic / motorist (muncitor indirect productiv);
b) pentru o șalupă – remorcher:
(i) conducător șalupă (muncitor indirect productiv);
(ii) mecanic/motorist (muncitor indirect productiv);
(iii) marinar (muncitor indirect productiv);
c) pentru un pod plutitor: marinar pod (muncitor indirect productiv);
d) pentru un ceam / barjă / gabară: 
(i) macaragiu - marinar (muncitor indirect productiv);
(ii) marinar (muncitor indirect productiv).
(2) Pentru această activitate se poate constitui, pentru minim 3 ambarcațiuni, o formație de lucru, condusă de un șef de formație din categoria personalului TESA. 
Art. 58. – (1) Pentru activitatea de transport pe cale ferată forestieră, se poate încadra următorul personal, pentru o autodrezină:
a) mecanic – conducător autodrezină (muncitor indirect  productiv)
b) ajutor mecanic (muncitor indirect productiv)
(2) Pentru această activitate se poate constitui o formație de  lucru, condusă de un șef de formație din categoria TESA.
Art. 59. - Dimensionarea numărului de muncitori direct productivi de la nivelul subunităților și respectiv ale structurilor acestora se face în funcție de capacitățile nominale ale utilajelor și instalațiilor, ale obiectivelor de producție, de volumul producției sau al serviciilor programate, de normativele de personal reglementate prin acte normative, cu respectarea prevederilor Codului Muncii și ale altor reglementări în vigoare.

